28. ΑΝΑΓΚ. ΝΟΜΟΣ υπ' αριθ. 283 της 31 Μαρτ./14 Απρ. 1945 Περί αρμοδιότητος του Συμβουλίου της Επικρατείας επί υποθέσεων αφορωσών Στρατιωτικούς. Άρθρ.1.-1.Από της δημοσιεύσεως του παρόντος Νόμου καταργείται πάσα επί κατοχής θεσπισθείσα διάταξις, καθ' ην επί υποθέσεων αφορωσών Στρατιωτικούς, αντί του Συμβουλίου Επικρατείας κατέστη αρμόδιον το Ανώτατον Στρατιωτικόν Συμβούλιον και εν συνεχεία ο Υπουργός της Εθνικής Αμύνης. 2.Εφ' εξής επί τοιούτων υποθέσεων καθίσταται αρμόδιον και πάλιν το Συμβούλιον της Επικρατείας, άπασαι δε αι εκκρεμείς προσφυγαί και αιτήσεις ακυρώσεων διαβιβάζονται εις τούτο, δια την περαιτέρω διαδικασίαν συμφώνως προς τας κειμένας περί Συμβουλίου της Επικρατείας διατάξεις. Άρθρ.2.-Ο παρών νόμος ισχύει από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλην άμα συνερχομένην. 